Efese moet daaraan herinner word dat Hy altyd tussen die kandelare, die kerke beweeg. Hy is altyd saam met die gelowiges al kan hulle Hom nie sien nie. Dit is merkwaardig dat Jesus altyd met woorde van lofprysing begin. (Paulus doen dit in sy briewe en dit is ook ‘n goeie beginsel vir ons.)
Jesus beklemtoon hulle getrouheid en die feit dat hulle valse apostels nie kon verdra nie. Let op hoe Hy hulle prys omdat hulle hierdie mense op die proef gestel het.
“ Want as iemand kom en 'n ander Jesus verkondig as wat ons verkondig het, of as julle 'n ander gees ontvang as wat julle ontvang het, of 'n ander evangelie as wat julle aangeneem het, laat julle jul dit goed geval. Want ek reken dat ek niks agterstaan by dié uitnemende apostels nie. En al is ek ook onbedrewe in woord, dan tog nie in kennis nie; maar ons het ten volle in alle opsigte openbaar geword by julle.” (2 Kor. 11:4-6)
Daar is organisasies wat dit hulle prioriteit gemaak het om die Jode terug te bring na Israel, hulle is lief vir hulle en seën hulle so goed as wat hulle kan, maar- hulle het ‘n belofte afgelê om hulle nie te evangeliseer nie. Kan jy jouself indink dat Petrus, Johannes of Paulus so iets sou gedoen het?
“Maar wat ek doen, sal ek nog doen om die aanleiding af te sny vir die wat 'n aanleiding wil hê, sodat hulle in die saak waar hulle op roem, net soos ons bevind mag word.” (2 Kor. 11:12)
Vandag is daar baie Christene wat aanspraak maak dat hulle apostels is, (Die “Here het vir my gesê” tipe) maar hulle moet kyk wat staan in Hand. 13.
Die tweede ding wat Jesus vir Efese gesê het was dat hulle- hulle eerste liefde verloor het. Dit gebeur. Wanneer iemand tot redding gekom het dan dink mense om so ‘n nuwe gelowige dat hy of sy nie lekker is nie. Daar was ‘n geval waar ‘n nuwe gelowige aangekeer was omdat hulle gedink het hy was vol dwelms, hulle het sy geldkaart gebrand en hom uit sy privaat skool gesit en sy pa het dit goedgekeur, toe hy sy hart vir Jesus gegee het wou sy pa hom skiet!
Daar is niemand wat nie ‘n traktaatjie kan uitgee nie, of wat aan deure kan klop om ‘n verhouding vas te stel nie. Die Here Jesus het ‘n bediening vir elke gelowige, as jy nie weet wat dit is nie, vra Hom wat jy vir Hom kan doen. Daar is nie ‘n Christen wat nie geroep is om ‘n Christen getuie te wees nie.
Laastens, Jesus het die Efesiërs geprys omdat hulle die werke van die Nikolaïete gehaat het wat Hy ook haat.